Diari Oficial de la Generalitat Valenciana


Sumari del DOGV 9201, del 25-10-2021 (2021/10485)

Extracte de la Resolució de 14 d'octubre de 2021, de la Conselleria de Participació, Transparència, Cooperació i Qualitat Democràtica, per la qual es convoca la primera edició dels Premis Participa-Acció.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9201

Data del DOGV
:   25-10-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/10895


Data del document
:   14-10-2021

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Extracte

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * distinció honorífica

Extracte de la Resolució de 14 d'octubre de 2021, de la Conselleria de Participació, Transparència, Cooperació i Qualitat Democràtica, per la qual es convoca la primera edició dels Premis Participa-Acció. [2021/10245]  
BDNS (identif.): 590851.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions   
https://www.infosubvenciones.es/bdnstrans/GE/es/convocatoria/590851  
  
Primer. Entitats i persones beneficiàries  
Podran ser entitats i persones beneficiàries dels premis les següents:  
  
- Entitats locals que tinguen un àmbit territorial inferior al provincial.  
- Entitats ciutadanes.  
- Ciutadania.  
  
Segon. Objecte  
Els premis tenen per objecte destacar projectes executats al territori de la Comunitat Valenciana per entitats locals, entitats ciutadanes i ciutadania, que aporten valor i innovació a favor de la participació ciutadana i del foment de l'associacionisme.  
  
Tercer. Bases reguladores  
Les bases per les quals es regeix aquesta convocatòria són les que es contenen en l'Ordre 5/2021, de 17 de setembre, de la Conselleria de Participació, Transparència, Cooperació i Qualitat Democràtica, per la qual s'aproven les bases reguladores dels Premis Participa-Acció (DOGV 9182, 27.09.2021).  
  
Quatre. Import  
1. El pressupost destinat a finançar aquesta convocatòria pujarà a 15.000 euros com a màxim, a càrrec de l'aplicació pressupostària 75.48.15.848.00, capítol IV, línia de subvenció S8342000 dels pressupostos de la Generalitat per a 2021.  
2. Es concediran els següents premis:  
- Modalitat 1. Projectes de participació ciutadana:  
Primer premi: 4.000 euros.  
Segon premi: 2.500 euros.  
Tercer premi: 1.000 euros.  
- Modalitat 2. Projectes d'educació per a la participació, tant en l'àmbit formal com en l'àmbit no formal:  
Primer premi: 4.000 euros.  
Segon premi: 2.500 euros.  
Tercer premi: 1.000 euros.  
  
En cas d'existir crèdit sense adjudicar, per declarar-se deserts els premis d'alguna modalitat, aquest crèdit incrementarà proporcionalment el dels restants premis de l'altra modalitat.  
En cas d'existir crèdit sense adjudicar, per declarar-se desert algun dels premis d'una modalitat, aquest crèdit incrementarà proporcionalment el dels restants premis d'aquesta modalitat  
  
Cinc. Termini de presentació de les sol·licituds  
Les sol·licituds es presentaran en el termini de 15 dies hàbils a comptar des de l'endemà de la publicació de l'extracte d'aquesta convocatòria en el Diari Oficial de la Generalitat Valenciana. L'incompliment de l'esmentat termini donarà lloc a l'exclusió de la convocatòria.  
  
  
Sis. Altres dades  
1. Sol·licitud: segons el que es disposa en el punt resolutiu nou de la resolució de convocatòria.  
2. Documentació a presentar amb la sol·licitud: la que es preveu en el punt resolutiu huit de la resolució de convocatòria.  
3. Criteris de valoració: els premis es concediran en règim de concurrència competitiva, de conformitat amb els criteris de valoració que es detallen en el punt resolutiu deu de la resolució de convocatòria.  
4. Règim de pagaments: el pagament de les subvencions es realitzarà en els termes fixats en el punt resolutiu quinze de la resolució de convocatòria.  
La convocatòria a la qual fa referència el present extracte pot consultar-se en aquest mateix diari.  
  
València, 14 d'octubre de 2021.- La consellera de Participació Transparència, Cooperació i Qualitat Democràtica: Rosa Pérez Garijo.